Den amerikanske skuespilleren Peter Dinklage (født 1969), kjent blant annet fra TV-serien *Game of Thrones*, er 135 cm høy. Han har akondroplasi, den vanligste årsaken til kortvoksthet, der knoklene i armer og bein er korte i forhold til kroppen ellers. Foto: 2006 
Den amerikanske skuespilleren Verne Troyer (født 1969, død 21. april 2018), kjent blant annet fra filmene om *Austin Powers*, var 81 cm høy. Hans kortvoksthet skyldes *cartilage-hair hypolasia* (CHH, «Brusk-hår hypoplasi-syndrom»), en tilstand som også kjennetegnes av immunsvikt, anemi og annet. Foto: 2009 
**Kortvoksthet**, også kalt **veksthemning**, **nanisme**, **nanosomi** og **dvergvekst** (foreldet betegnelse), er en tilstand hos personer med lav kroppshøyde. I Norge betegnes menn som er lavere enn 166 centimeter, og kvinner som er lavere enn 154 centimeter, som kortvokste. I andre land betegnes personer under en høyde på ca. 157 centimeter som kortvokste. Tidligere ble personer med sterkt redusert lengdevekst, ofte omtalt som dverger.

Årsaker og typer
----------------

Vekst er et samspill mellom veksthormoner og egenskaper i bein- og bruskorganene. Kortvoksthet hos mennesker skyldes oftest genetiske disposisjoner, det vil si er arvelig bestemt, og de fleste innbefatter enkle genvariasjoner som påvirker strukturen eller utviklingen av bein-, brusk- eller bindevev. 

Denne typen av avvik kalles skeletal dysplasi. Også kondrodystropi, kondrodysplasi og osteokondrodystropi anvendes i medisinsk litteratur med omtrent samme betydning. 

I mange av disse tilfellene er i hovedsak bein og knokler de påvirkede kroppsdelene, og personen er frisk ellers. I andre tilfeller påvirker de genetiske forandringene også andre deler av kroppen. 

En skiller mellom veksthemning med normale størrelsesforhold mellom kroppsdelene (primordial, hypofysær og symptomatisk veksthemning) og veksthemning med unormale proporsjoner mellom kroppsdelene når veksthemningen først og fremst rammer lemmene. Akondroplasi tilhører den sistnevnte formen og er en av de vanligste og kanskje mest lettgjenkjennelige skeletale dysplasier. Den rammer ca. 1 av 40 000 barn, og begge kjønn i samme utstrekning.

* Den spanske hoffnarren Don Sebastián de Morra malt av Velázquez ca. 1636Den spanske hoffnarren Don Sebastián de Morra malt av Velázquez ca. 1636
* Den franske billedkunstneren Henri de Toulouse-Lautrec (1864-1901) var liten av vekst og hadde særlig korte bein.Den franske billedkunstneren Henri de Toulouse-Lautrec (1864-1901) var liten av vekst og hadde særlig korte bein.
* Kortvokste artister har blant annet blitt vist fram i «freak shows». Bildet viser filmprodusenten Carl Laemmle og The Doll Family, en «lilliputaner-trupp» fra USA, i 1929.  Foto: Deutsches BundesarchivKortvokste artister har blant annet blitt vist fram i «freak shows». Bildet viser filmprodusenten Carl Laemmle og *The Doll Family*, en «lilliputaner-trupp» fra USA, i 1929.  Foto: Deutsches Bundesarchiv

Referanser
----------

1. ↑  «Sunnaas.no om *cartilage-hair hypolasia* (CHH)». Arkivert fra originalen 11. september 2017. Besøkt 10. september 2017.
2. 1 2 3  Lie, Sverre O. (26. februar 2019). «Veksthemning». *Store medisinske leksikon*. Besøkt 16. august 2021.
3. ↑  «Kortvoksthet». *www.sunnaas.no*. Besøkt 14. januar 2023.
4. ↑  «– Ikke kall meg dverg». *Varden*. 14. november 2014. Arkivert fra originalen 16. august 2021. Besøkt 16. august 2021.

Eksterne lenker
---------------

* (en) Dwarfism – kategori av bilder, video eller lyd på Commons Rediger på Wikidata
* Kortvokst refser NRK. 12.07.07 Seher.no

|  |  |
| --- | --- |
| Oppslagsverk/autoritetsdata | Store medisinske leksikon **·** Encyclopædia Britannica **·** Encyclopædia Universalis **·** GND **·** LCCN **·** BNF **·** BNF (data) **·** NDL **·** BBC Things
 |